M. Stanley Whittingham

Michael Stanley Whittingham (Nottingham, 1941eko abenduaren 22a) britainiar-estatubatuar kimikaria da. 2019ko Kimikako Nobel Saria jaso zuen John B. Goodenough eta Akira Yoshinorekin batera litiozko bateriei buruz egindako lanagatik.

Oxfordeko Unibertsitatean kimika ikasi zuen eta Stanfordeko Unibertsitatean ikasketak zabaldu zituen. Hamasei urtez Exxon Research & Engineering Company-n lan egin zuen eta beste lau Schlumbergerren. Binghamton Unibertsitateko Materialen Ikerketa eta Materialen Zientziaren Institutuko kimikako irakasle eta zuzendaria da.

Litio ioien baterien sortzailea da eta interkalazio elektrodoak aurkitu zituen. Litiozko ioien lehen bateria kargagarria asmatu zuen.

Kategoria:Nottinghamdarrak
Kategoria:Erresuma Batuko kimikariak
Kategoria:Ameriketako Estatu Batuetako kimikariak
Kategoria:Kimikako Nobel Saridunak
Kategoria:Royal Societyko kideak
Kategoria:Ingalaterrako asmatzaileak